Unitat de mesura
Una unitat de mesura es un escandau necessari a la mesura d'una grandor fisica. Permet de comparar de grandors de meteissa natura. Lo desvolopament continü dei sciéncias e dei tecnicas a entraïnat una multiplicacion d'aqueleis unitats. Ansin, a la fin dau sègle XIX, comencèt un important esfòrç internacionau destinat a uniformizar leis unitats utilizadas e a melhorar sei definicions. Per aquò, foguèt signada en 1875 la Convencion dau Mètre que fondèt leis institucions cargadas d'organizar aqueu trabalh :
 lo Burèu Internacionau dei Pes e Mesuras.
 lo Comitat Internacionau dei Pes e Mesuras.
 la Conferéncia Generala dei Pes e Mesuras.

Uei, lo sistèma principau d'unitats de mesura es lo Sistèma Internacionau d'Unitats, sovent dich « sistèma SI », que tèn sèt unitats fondamentalas : lo quilograma, lo mètre, la segonda, lo mòl, la candela, lo kelvin e l'ampèr. Pasmens, existís d'autrei sistèmas fòrça utilizats e fondats sus l'usatge d'unitats coma lo grama ò lo centimètre.

Noms e simbòls deis unitats 

Per convencion, lei noms d'unitats son de noms comuns que prènon la marca dau plurau. La màger part an un simbòl que comença per una majuscula per leis unitats nomadas en onor d'una personalitat e una minuscula per leis autrei. Per exemple, lo pascal, que vèn dau sabent e teologian occitan Blaise Pascal (1623-1662), a per simbòl « Pa ». En revènge, lo simbòl dau mètre es « m ». L'excepcion unica es per lo litre que pòu s'escriure amb una minuscula ò una majuscula.

Unitats derivadas dau Sistèma Internacionau d'Unitats

Unitats tradicionalas non derivadas dau sistèma internacionau 

En certanei sectors, d'unitats ancianas e non estandardizadas son totjorn utilizadas. Lei pus frequentas son :
 lo morgan (M) e lo centimorgan (cM) permèton de calcular la frequéncia de recombinason en genetica.
 lo curie (Ci) es una unitat de radioactivitat equivalenta a l'activitat d'una massa d'un grama de radi-226.
 lo carat es una unitat de mesura de massa dins l'industria de la joielariá.

Annèxs

Liames intèrnes 

 Convencion dau Mètre.
 Sistèma Internacionau d'Unitats.

Bibliografia

Nòtas e referéncias